Hortobágyi T. Cirill pannonhalmi főapát megáldotta az MNB megújult székházát

Hortobágyi T. Cirill pannonhalmi főapát Matolcsy György jegybankelnök és az MNB felsővetése jelenlétében megáldotta a jegybank kívül-belül megújult Szabadság téri épületét.

A rövid szertartás keretében a főapát áldást kért a Székházra, valamint annak dolgozóira is, hogy tehetségükkel és tudásukkal továbbra is a társadalom javát szolgálják. Beszédében kérte, hogy az áldás segítségével az emberi szaktudás legjavának mozgósítása, a kreativitás, az igényes munkateljesítmény és az együttműködési készség a Magyar Nemzeti Bank megújult épületében is folytatódjék.

Az épületben idén januárban indult meg az élet: a jegybank vezető testületeinek aktuális üléseit is már itt tartották meg, és a Monetáris Tanács január 28-i kamatdöntő ülésére is több év után ismét az immáron megújult Lámfalussy teremben került sor. A jegybanki szakterületek a következő hónapok során fokozatosan költöznek vissza a Szabadság téri épületbe.

Sajtókapcsolat:

* +36 1 428 2600
* sajto@mnb.hu

Eredeti tartalom: Magyar Nemzeti Bank

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/19304/hortobagyi-t-cirill-pannonhalmi-foapat-megaldotta-az-mnb-megujult-szekhazat/